钦定古今图书集成/明伦汇编/官常典/第091卷 > 康王友孜
## 钦定古今图书集成/明伦汇编/官常典/第091卷 > 康王友孜

按《五代史》本传：康王友孜目重瞳子，尝窃自负，以为
当为天子。贞明元年，末帝德妃薨，将葬，友孜使刺客
夜入寝中。末帝方寐，梦人害己，既寤，闻榻上宝剑枪
然有声，跃起抽剑曰：“将有变邪？”乃索寝中，得刺客，手
杀之，遂诛友孜。明日谓赵岩、张汉杰曰：“几与卿辈不
相见。”由此遂疏弱宗室，而信任赵张，以至于败云。